**Zápis z 12.  zasadnutia OZ v Benkovciach**

**konaného dňa 7.12.2011**

**Prítomní** : Baník F., Baník M., Mgr. Olšav M., Ing. Pavlišková V., Švárny M.,Ing. Uhrín J.,Dudáš J.,

**Program :**

1 – Otvorenie

2 – Prerokovanie Dohody o splácaní záväzku voči ČSOB a.s. ( 2. verzia )

3 – Diskusia

4 – Uznesenie

5 – Záver

**K bodu 1 :**

Starosta obce , Ing. Jozef Lancoš, otvoril rokovanie OZ v Benkovciach 0 18.00 hod. Predložil návrh programu rokovania , navrhol zapisovateľa a overovateľov zápisnice.

Zapisovateľ – Ing. V. Pavlišková

Overovatelia – M. Švárny , J. Dudáš

**K bodu 2 :**

Starosta obce uviedol problematiku rokovania. Starosta obce poslal ČSOB , a.s. zastúpenej JUDr. Vrlákom, dva návrhy obce na zmenu bodu 2.2., čl. II. ČSOB neakceptovala tieto návrhy, vypracovala novú dohodu o splácaní záväzku v bode 2.2. Priamo na zasadnutí OZ starosta obce rozprával telefonicky s JUDr. Vrlákom, ktorý potvrdil nemenné stanovisko banky k poslednej úprave dohody.

V prípade, že dohodu nepodpíšeme bude ČSOB nútená prijať patričné opatrenia voči obci Benkovce.

Starosta obce predložil poslancom list ČSOB, zo dňa 22.1.2011, ktorým žiadajú obec o zaplatenie 14 784,04 €. List je prílohou zápisu. Následne na tento list starosta mal telefonicky rozhovor s p. Vrlákom, ktorý potvrdil, záujem banky o riešenie predmetu listu podpisom predloženej dohody.

**K bodu 3 :**

Poslanci OZ zvážili možné dopady plynúce z nepodpísania , resp. podpísania dohody. Vypočuli si aj telefonický rozhovor starostu obce s  p. Vrlákom- zástupcom ČSOB. Na základe toho prijali uznesenie uvedené v nižšie.

**K bodu 4 :**

**Uznesenie č. 64/12/2011 :**

**OZ v Benkovciach splnomocňuje starostu obce Benkovce p. Ing. Jozefa Lancoša podpisom dohody medzi ČSOB , a.s. a obcou Benkovce o splácaní záväzku čís.37/8184/2011.**

hlasovanie poslancov :

za : Baník F., Baník M., Dudáš J., Ing. Pavlišková V., Mgr. Olšav M., Švárny M.,

proti : nikto

zdržal sa : Ing. Uhrín J.

**K bodu 5 :**

Záver zasadnutia urobil starosta obce Benkovce, ktorý poďakoval poslancom za aktívny prístup.

------------------------------- ------------------------------------- --------------------------------------

zapisovateľ overovatelia starosta